**MUNICIPIUL SATU MARE**

**Aparatul de Specialitate al Primarului**

**Serviciul Patrimoniu, Concesionări, Închirieri**

**Nr. 49760/24.08.2023**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

la proiectul de hotărâre

privind însușirea documentației de prima înregistrare a unui imobil teren în suprafață de 5893 mp, situat în municipiul Satu Mare.

Având în vedere preluarea de către Municipiul Satu Mare, prin hotărâre de guvern, a imobilului Bază sportivă Stadion, situat în Satu Mare str. Zefirului, se intenționează reabilitarea acestuia.

În imediata vecinătate a acestuia s-a identificat o parcelă de teren în suprafață de 5893 mp care poate face obiectul înscrierii în proprietatea Municipiului Satu Mare, suprafață care dă posibilitatea, în momentul reabilitării bazei sportive menționată la alineatul precedent, de extindere a acesteia și astfel realizarea unui obiectiv care să corespundă standardelor actuale și care să deservească în condiții optime cetățenii municipiului. Totodată având în vedere faptul că obiectivul care urmează a fi edificat pe teren este de utilitate publică, propunem înscrierea acestuia în domeniul public al Municipiului Satu Mare.

Luând în considerare cele de mai sus, este necesară însușirea documentației cadastrale de primă înscriere a imobilului mai sus menționat, întocmită de S.C. Syntax S.R.L. prin Budai Zsolt Petru la solicitarea autorității publice executive, după cum urmează:

* Nr. proiect 23/2023- teren în intravilan în suprafață de 5893 mp, categoria de folosință curți-construcții- CC;

Prin adresa nr. 9529/10.08.2023 înregistrată la Primăria municipiului Satu Mare sub nr. 49583/23.08.2023, Agenția Națională pentru Sport confirmă faptul că este continuatoarea Consiliului Județean pentru educație Fizică și Sport Satu mare și menționează faptul că imobilul Stadion de Atletism, situat în str. Vulturului nr. 39, municipiul Satu Mare, era în administrarea Ministerului Tineretului și Sportului prin Direcția Județeană pentru Tineret și Sport Satu mare. Din 2004 acest imobil nu mai figurează în evidențele Ministerului Tineretului și Sportului și nici nu mai este înscris Ministerul Tineretului și Sportului ca administrator al imobilului în inventarul bunurilor care alcătuiesc domeniul public al statului.

Față de cele expuse mai sus, ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

**Șef serviciu Consilier**

**Faur Mihaela Văscan Adrian Viorel**

Faur Mihaela /2ex